OzLabs/hebrew-wiki-articles huggingface dataset:
מוביל ומוכר מים

מוביל ומוכר מים מצרי במלאכתו
מלאכת הובלת המים מהמקורות בהם הם זמינים אל הצרכנים ומכירתם מוכרת עוד מימי קדם והונצחה ביצירות אומנות. המלאכה בוצעה על ידי אנשים בודדים, שנשאו את המים בעצמם או בעזרת כלי רכב, שנדחפו על ידם או נמשכו בעזרת בהמות מסע.
מוכר המים ב[[סביליה, ציור של דייגו ולאסקס מ-1620. בתמונה יש שלוש דמויות, מוכר המים ושני קונים.]]
לצורך ביצוע המלאכה הותקנו כלי קיבול מתאימים וגם כלי רכב להובלת כלי הקיבול.

העיסוק יצר כלים והכלים יצרו שמות לעיסוק. בעולם העות'מאני נוצר כלי המורכב מחבית על גלגלים, שנקרא SACA וממנו נגזר שמו של מוכר מי שתייה בעזרת כלי זה, סקג'יו. ה-SACA העות'מאנית עברה דרך ארצות ערב עד ספרד, שם שובש מעט השם והפכה ל-a-zacán אזאקאן, שמו של מוביל ומוכר המים בארצות דוברות ספרדית.
==גלריה==
<gallery>
Porteur d'eau au pays de Rennes - Photo de 1892..png|ממוזער|מוכר מים צרפתי מתוך חבית על גלגלים בשנת 1892
H. Valentin - Sakadjiou ou Porteur d'eau valaque, 1855.jpg|ממוזער|סקג'יו רומני ב-1855
Casiano Alguacil - Joven azacan - ca. 1880 Archivo Municipal de Toledo.jpg|ממוזער|ציור של "אזאקאן" צעיר בטולדו, בסביבות 1880
</gallery>
<gallery>
Albanian water Seller, Tetovo.jpg|ממוזער|מוכר מים אלבני המוביל את המים במריצה
Kenyan Water cart seller.jpg|ממוזער|מוכר מים בקניה
Chisinau water carrier.jpg|ממוזער|מוכר מים בקישינב בסביבות שנת 1900
Archivo General de la Nación Argentina 1890 aprox Buenos Aires, aguateros.jpg|ממוזער|מוכרי מים ארגנטינאים
</gallery>

==קישורים חיצוניים==

* 

==הערות שוליים==

קטגוריה:מים
קטגוריה:מקצועות
סאלי אוויי

סאלי אוויי (באנגלית: Sally Oey) (נולדה ב-1957) היא אסטרונומית אמריקאית. אווי התמחתה בחקר החזרים שונים מכוכבים חמים. על עבודתה זכתה בשנת 1999 בפרס אנני ג'אמפ קאנון לאסטרונומיה<ref></ref>.

== קורות חיים ==
אווי נולדה להורים ממוצא סיני ואינדונזי, בעיר אית'קה שבניו יורק<ref name=":0"></ref>.

== חינוך ==
אוויי קיבלה את התואר הראשון שלה בפיזיקה ולטינית ממכללת ברין מאר בפנסילבניה ב-1986<ref name=":1"></ref>, ולאחר מכן קיבלה תואר דוקטור באסטרונומיה מאוניברסיטת אריזונה ב-1995<ref></ref>.

== עבודת מחקר ==
אווי וצוות המחקר שלה עוסקים בעיקר בכוכבים חמים, בסופרנובות ובהחזרים שונים המגיעים מכוכבים אלו. למשל, החזרים קרינתיים, כימיים או תנועתיים<ref></ref>. אווי פרסמה לאורך השנים יותר מ-140 מאמרים <ref></ref>. באחת מעבודות המחקר שערכה יחד עם צוותה, גילתה שלא קיימים כוכבים הגדולים מ-200 מסות שמש. מממצא זה הם הסיקו שקיימת מגבלה כלשהי על גודלם של כוכבים, שלא מאפשרת להם לגדול מעבר ל-200 מסות שמש<ref></ref>.

== משרות מחקר ==
===== אוניברסיטת מישיגן, אן ארבור, מישיגן, ארצות הברית =====
* פרופסור לאסטרונומיה, המכללה לספרות, מדעים ואומנויות - הווה – 2013
* פרופסור חברה לאסטרונומיה - 2013 – 2009
* מרצה בכירה לאסטרונומיה - 2009 – 2004

===== מצפה הכוכבים לוול, פלאגסטאף, אריזונה, ארצות הברית =====
* אסטרונומית חברה - 2004
* עוזרת אסטרונום - 2004 – 2001

===== המכון למדעי טלסקופי החלל, בולטימור, מארילנד, ארצות הברית =====
* עמיתת המכון - 2001 – 1998

===== המכון לאסטרונומיה, אוניברסיטת קיימברידג', קיימברידג', אנגליה =====
* עמיתת מחקר פוסט-דוקטורנטית במכון - 1998 – 1995

== פרסים ==
* בשנת 1999 קיבלה אוויי את פרס אנני ג'אמפ קאנון לאסטרונומיה מהאיגוד האמריקאי לנשות אוניברסיטה, בעקבות המלצה של החברה האמריקאית לאסטרונומיה<ref name=":0" />.
* בשנת 2003, בהיותה עוזרת אסטרונומית במצפה הכוכבים לוול באריזונה, זכתה המחלקה שלה בפרס לפיתוח קריירה מוקדמת, פרס הניתן לאנשי מדע צעירים על מנת לעזור להם במחקרם ולעודד אותם להמשיך לחקור. הפרס ניתן על ידי הקרן הלאומית למדע בארצות הברית.

== קישורים חיצוניים ==
* 

*[http://msoey.astro.lsa.umich.edu/Oey_CV_short.pdf קורות חיים - סאלי אווי]
*[https://web.archive.org/web/20060525203953/http:/www.slackerastronomy.org/shows/060213-slackextra.mp3 ראיון ב"Slacker astronomy", 2006, דרך "Web archive"]

== הערות שוליים ==

קטגוריה:אסטרונומיות אמריקאיות
קטגוריה:זוכות פרס אנני ג'אמפ קאנון
קטגוריה:נשים זוכות פרסים: מדע וטכנולוגיה
קטגוריה:בוגרות מכללת ברין מאר
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
גרייס מידס

גרייס מידס (באנגלית: Grace May Medes; 9 בנובמבר 1886 – 31 בדצמבר 1967) הייתה ביוכימאית אמריקאית ודוקטור לזואולוגיה. היא התמחתה בחקר חילוף חומרים של חומצות שומן בגוף, וגילתה את ההפרעה המטבולית Tyrosinosis, שכיום ידועה בשם .

בשנת 1955 זכתה במדליית גרוון-אולין על מחקרה. <ref></ref>

== קורות חיים ==
מידס נולדה בקיוקוק (Keokuk) איווה, ארצות הברית ב-1886. היא בתם ויליאם גונסון מידס וקייט פרנסיסקו הגני מידס. באמצע שנות השמונים של המאה העשרים עברה עם משפחתה לקנזס, שם עבד אביה כאיש עסקים והיה בעל השפעה רבה בעיר.<ref name=":0"></ref>

היא למדה תואר ראשון ושני בזואולוגיה באוניברסיטת קנזס, ואת לימודי הדוקטורט השלימה במכללת ברין מאר שבפנסילבניה בשנת 1916.

לאחר שקיבלה את הדוקטורט שלה, מידס לימדה זואולוגיה במכללת ואסר , ובהמשך שימשה כעוזרת פרופסור לפיזיולוגיה עד שנת 1922.<ref></ref> בין השנים 1922–1924 שימשה כפרופסורית חברה לפיזיולוגיה במכללת ולסלי.

את הגילוי המשמעותי שלה-ההפרעה המטבולית Tyrosinosis, היא גילתה וחקרה במסגרת עבודה באוניברסיטה לרפואה במינסוטה, שם עבדה בין השנים 1924–1932. בין השנים 1932–1960 עבדה במכון למחקר הרפואי לאנקנאו שבפילדלפיה, פנסילבניה, שם שימשה כחברת סגל מחקרי ובהמשך כחברת סגל בכירה.

לאחר פרישתה לגמלאות חידשה מידס את עבודתה בנושא Tyrosinosis, במכון המחקר "פלס" באוניברסיטת טמפל. שם, היא חיברה יחד עם עמיתה סטנלי ריימן ספר בשם Normal Growth and Cancer" (1963)".<ref></ref><ref></ref><ref></ref>

== מחקרה ==
בשנת 1932 מידס מונתה לראש המחלקה לכימיה מטבולית במכון לנקנאו למחקר רפואי בפילדלפיה, שם התמחתה במטבוליזם של גופרית וחומצות שומן.<ref name=":0" /> היא גילתה הפרעה מטבולית חדשה והעניקה לה את השם Tyrosinosis. אף על פי ששנים לאחר מחקרה התגלה שהמכניזם שזיהתה אינו מדויק, שיטות הבדיקה שלה נותרו מודל שימושי לחוקרים הבוחנים את ההפרעה הידועה כיום בתור "Tyrosinemia".

Tyrosinemia היא הפרעה גנטית המאופיינת בהפרעות בתהליך הפירוק הרב שלבי של חומצת האמינו טירוזין, אבן בניין של רוב החלבונים. בהיעדר טיפול בהפרעה, חומצת האמינו טירוזין ותוצרי הלוואי של הפירוק החלקי מצטברים ברקמות ובאיברים, מה שעלול להוביל לבעיות בריאות חמורות כגון דימום בצואה, פגיעה בפעילות המעיים, עייפות, ירידה במשקל והקאות.

בטירוזינמיה, בגוף יש חוסר באנזים Fumarylacetoacetate Hydrolase (FAH) שמשמש לפירוק הטירוזין שנמצא ברוב החלבונים. אצל אנשים הסובלים מטירוזינמיה פירוק החלבון הוא חלקי, ותוצרי פירוק רעילים וחריגים של טירוזין מצטברים בגופם. הצטברות זו גורמת לפגיעה הדרגתית בעיקר בכבד, ששם תהליך הפירוק המרכזי של הטירוזין מתרחש.

ישנם שלושה סוגים להפרעה, Tyrosinemia I Tyrosinemia II ו-Tyrosinemia III. הם מובדלים לפי הסימפטומים והסיבה הגנטית שגרמה להתרחשותם.

הטיפול בטירוזינמיה הוא שילוב של תזונה דלת חלבון ותרופה בשם Nitisinone . ניטיסינון מונע הצטברות של מוצרי פירוק רעילים. על החולים להימנע מבשרים, מוצרי חלב ומזונות עשירים בחלבון כגון אגוזים ושעועית.<ref></ref><ref></ref>

== פרסים ==
בשנת 1955 גרייס מאי מידס זכתה במדליית Garvan-Olin על תגליותיה. באותה שנה זכתה בתואר אחת מחמשת הבוגרים הנכבדים של אוניברסיטת קנזס.<ref></ref>

== הערות שוליים ==

קטגוריה:ביוכימאיות אמריקאיות
קטגוריה:בוגרות אוניברסיטת קנזס
קטגוריה:בוגרי אוניברסיטת קנזס
קטגוריה:בעלות תואר דוקטור ממכללת ברין מאר
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
מרגרט מייאל

מרגרט וולטון מייאל (באנגלית: Margaret Walton Mayall; 27 בינואר 1902 – 6 בדצמבר 1995) הייתה אסטרונומית אמריקאית, מנהלת הארגון האמריקאי של משקיפי כוכבים משתנים (AAVSO) משנת 1949 עד 1973. זכתה בפרס אנני ג'אמפ קאנון לאסטרונומיה בשנת 1958.<ref name=":0"></ref>.

== ביוגרפיה ==
נולדה באיירון היל, מרילנד. בגיל שמונה הביעה לראשונה התעניינות בתחום האסטרונומיה, עת הזמין אותה אביה ללמוד עמו על הכוכבים ולצפות בהם. החלה ללמוד באוניברסיטת דלאוור לתואר ראשון במתמטיקה ובכימיה. הדוגמאות מעולם האסטרונומיה של שימוש במתמטיקה שניתנו על ידי ד"ר הארטר גרמו למייאל להתאהב בנושא האסטרונומיה. לכן, עברה לאחר שנתיים למכללת סווארת'מור ולמדה אסטרונומיה אצל ד"ר ג'ון מילר. בשנה השנייה במכללה למדה אצל ד"ר לזלי קומרי, שהיה מלא תשוקה לאסטרונומיה, ועזר למייאל להשיג עבודת קיץ במצפה הכוכבים של אוניברסיטת הרווארד. לאחר שסיימה את לימודיה במכללת סווארת'מור, חזרה למצפה הכוכבים בהרווארד ועבדה תחת אנני ג' קנון <ref></ref>.

בשנת 1926 פגשה את רוברט ניוטון מייאל, אדריכל וחבר באיגוד משקיפי כוכבים משתנים. השניים התחתנו בשנת 1927<ref name=":0" />. בשנת 1928 קיבלה תואר שני ממכללת רדקליף<ref name=":0" />.

== מחקר ==
את מאמרה הראשון פרסמה בעלון הרווארד ב-1927, והמשיכה לפרסם מאמרים בהרווארד על כוכבים משתנים עד 1954. בשנת 1941, לאחר שנים של עבודה ביחד, מתה דוקטור קנון, דבר אשר הוביל את מייאל להמשיך את עבודתה בסיווג כוכבים בספר שמוכר ככרך הזיכרון לקנון. עבודתה בסיווג זה נעצרה עקב מלחמת העולם השנייה כשעבדה במכון הטכנולוגי של מסצ'וסטס בקבוצת כלי נשק מיוחדים<ref name=":1"></ref>.

בשנת 1952 התנתק ארגון ה-AASVO מהרווארד. מייאל עבדה ללא משכורת מאותו רגע בכדי לתמוך בארגון. ב-1957 הוקמה תוכנית קיץ במצפה הכוכבים של מריה מיטשל למחקר סטודנטים על כוכבים משתנים, ומייאל עזרה לסטודנטים ופרסמה את מחקריהם ומאמריהם בעלון של AASVO. מייאל ובעלה פרסמו ותיקנו ספרי אסטרונומיה כדי לעזור לסטודנטים צעירים. בשנת 1958 קיבלה את פרס אנני ג'אמפ קנון באסטרונומיה<ref name=":0" />. בין היתר, פיתחה שיטות עיבוד נתונים מודרניות ב-AASVO, עם דגש על מחשוב ומכונות. מייאל הייתה חברה באיגוד האסטרונומי הבינלאומי (IAU), והשתתפה בשתי ועדות: ועדה 27 על כוכבים משתנים, וועדה 29 בנושא כוכבי ספקטרה<ref name=":1" />.

בשנים האחרונות לעבודתה, התעוורה מייאל כמעט לחלוטין. בשנת 1973 פרשה לגמלאות. היא נפורה ב-6 בדצמבר 1995 מאי ספיקת לב. בעלה נפטר שש שנים לפניה, ללא ילדים. חודש לאחר מותה של מרגרט מייאל, הקימו לזכרה אנדרטה ביום הולדתה ה-94<ref name=":0" />.

== הערות שוליים ==

קטגוריה:זוכות פרס אנני ג'אמפ קאנון
קטגוריה:אסטרונומים אמריקאים
קטגוריה:בוגרות מכללת סווארת'מור
קטגוריה:בוגרי מכללת סווארת'מור
קטגוריה:אמריקאיות שנולדו ב-1902
קטגוריה:אמריקאים שנולדו ב-1902
קטגוריה:אמריקאיות שנפטרו ב-1995
קטגוריה:אמריקאים שנפטרו ב-1995
רבקה דוהסון

רבקה (בקי) דוהסון (באנגלית: Rebekah (Beki) Dawson) היא אסטרונומית ואסטרופיזיקאית אמריקאית. היא פרופסורית חברה באוניברסיטת פנסילבניה (Pennsylvania State University). רוב מחקריה עוסקים בהיווצרות כוכבים מסוג "צדק חם". דוהסון היא מהחוקרות המובילות בתחום, ואף הציעה תיאוריה על הדרך שבה הם נוצרים.<ref></ref> בשנת 2017 זכתה בפרס אנני ג'אמפ קאנון לאסטרונומיה על עבודתה ביצירת מודלים דינמיים של האינטראקציות בין כוכבי לכת במערכות שמש.<ref></ref>

== קורות חיים ==
=== לימודים ===
לאחר שסיימה את לימודיה בבית הספר, החלה דוהסון ללמוד במכללת וולזלי (Wellesley College) שבמסצ'וסטס. בשנת 2009 קיבלה את התואר הראשון שלה באסטרופיזיקה בהצטיינות יתרה. לאחר מכן עברה ללמוד באוניברסיטת הארוורד שבבוסטון<ref name=":0"></ref>. בשנת 2011 קיבלה את התואר השני שלה באסטרונומיה, ובשנת 2013 השלימה את הדוקטורט שלה באסטרופיזיקה ואסטרונומיה. לאחר מכן, החלה בעבודת מחקר ב-Miller Institute שבקליפורניה, לאחר שזכתה במענק . שם פרסמה מספר מאמרים על הקשר בין מסלולם של כוכבי לכת מחוץ למערכת השמש שלנו לבין הרכבם הכימי.<ref></ref> היא המשיכה את מחקרה עד לסיומו ב-2015, ואז עברה לאוניברסיטת פנסילבניה שם ביצעה עבודת מחקר כעוזרת פרופסור עד יוני 2021, מועד בו קיבלה מינוי כפרופסורית חברה (Associate Professor).

=== מאמרים ===
דוהסון פרסמה מספר רב של מאמרים, כשהבולטים שבהם<ref></ref>:
* [https://arxiv.org/pdf/1801.06117.pdf Origins of Hot Jupiters]
* [https://arxiv.org/pdf/2102.06754.pdf Precise transit and radial-velocity characterization of a resonant pair: a warm Jupiter TOI-216c and eccentric warm Neptune TOI-216b]
* [https://arxiv.org/pdf/2003.13796.pdf Robustly detecting changes in warm Jupiters’ transit impact parameters]
* [https://arxiv.org/pdf/1512.04951.pdf Correlations between Compositions and Orbits Established by the Giant Impact Era of Planet Formation]
* [https://arxiv.org/pdf/1506.06867.pdf A metallicity recipe for rocky planets]
* [https://arxiv.org/pdf/1410.2604.pdf A class of warm Jupiters with mutually inclined, apsidally misaligned close friends]

== פרסים ==
במהלך הקריירה שלה זכתה דהסון בפרסים רבים כשהחשובים מביניהם:
* פרס הלן ב. וורנר מטעם החברה האסטרונומית האמריקאית (2021)
* אגף האגודה האמריקאית לאסטרונומיה למדע הפלנטרי פרס הרולד סי אורי (2020)
* פרס בוק, המחלקה לאסטרונומיה באוניברסיטת הרווארד (2018)
* פרס האקדמיה האמריקאית לאסטרונומיה פרס אנני ג'אמפ קאנון (2017)
* פרס כבאי, המחלקה לאסטרונומיה באוניברסיטת הרווארד (2013)
* פרס בלוק, מרכז אספן לפיזיקה (2013)
* פרס נסיעות החברה האסטרונומית האמריקאית רודגר דוקסי (2013)
* אגף האגודה האמריקאית לאסטרונומיה לאסטרונומיה דינמית, פרס מלגה לסטודנטים (2011)
* האגודה האמריקאית לאסטרונומיה, הישגי אסטרונומיית הסטודנטים של צ'מבליס (2010)
* פרס צ'ארלס דאנקן לאסטרונומיה, מכללת וולסלי (2009)
* פרס פיליס פלמינג לפיזיקה, מכללת וולסלי (2009)
* חברת בית הכבוד האקדמית הלאומית של פי ביתא קאפה (2009)
* מחקר מדעי לאומי של סיגמא שי מכבד את החברה (2009)

== הערות שוליים ==

קטגוריה:זוכות פרס אנני ג'אמפ קאנון
שיטפוסטינג

דוגמה לשיטפוסט פופולרי מאתר [[4chan ובו מאיצה דמות מתוך משחק המחשב Touhou בקורא "להסתלק מפורום /jp/"]]
שיטפוסטינג (מאנגלית: Shitposting, בתרגום חופשי: "פרסום חרא") הוא מונח מתרבות האינטרנט המתאר פרסום "תוקפני, אירוני או מטריל" בפורום או ברשת חברתית למטרות ספאם, בלבול, בידור, ואף פיצוץ ושלהוב דיונים<ref name=":0"></ref><ref name=":1"></ref>. שיטפוסטים מתאפיינים בתוכן בוטה או אנטגוניסטי באיכות ירודה, וכן באלמנטים סוריאליסטים חסרי הקשר, בהומור נונסנסיקלי או שימוש באמרות כנף חזרתיות<ref name=":2"></ref>, כדוגמת קופי פסטה.

== הגדרה ==
השימוש המתועד הראשון במונח נובע מפוסט שפורסם בפורום Something Awful, שאופיין בתרבות דיון בוטה וכאוטית, בשנת 2007<ref name=":3"></ref>. משם המונח ככל הנראה התפשט לפורומים דומים כגון 4chan. בינואר 2008, המונח התווסף לראשונה למילון הרשת Urban Dictionary ותואר בזמנו כ"פרסום פוסטים חסרי ערך לפורום אינטרנטי"<ref></ref>.

אף על פי שבמקור המונח התייחס לפרסום ארעי ופתאומי בפורומים, עם התפשטות הרשתות החברתיות נוצרו עמודים ופורומים המיועדים ספציפית לשיפוסטינג בפלטפורמות כגון פייסבוק, טוויטר, טינדר, אינסטגרם, Reddit, ו-4chan. משתמשים הנוהגים לפרסם תוכן כזה בתכיפות נקראים "שיטפוסטרים".

העיתונאית ג'סיקה לינדסי, בתגובה ל-BBC, תיארה את התופעה כך:<blockquote>שיטפוסטינג הוא חסר ערך. מדובר במקבילה האינטרנטית ללירות בקופסאות שימורים בשממה באמצעות אקדח קפצונים. (שיטפוסטינג) זה לחזור על מה שהאדם שלידך אמר בקול טיפשי שוב ושוב עד שהוא מוותר והולך הביתה.</blockquote>

== שימוש ==
בתרבות הפופולרית ובתקשורת קיימת אי-הסכמה לגבי המונח ומטרותיו.

יש הרואים בשיטפוסטינג סוג של הטרלה מודרנית, ואף דרך להפצת דברי שטנה ומידע כוזב. המונח התפרסם בתקשורת האמריקאית בהקשר זה בעת הבחירות לנשיאות ארצות הברית 2016, במהלכה הצדיקו תומכי דונלד טראמפ והימין האלטרנטיבי הכפשות כנגד הילרי קלינטון וכן אמרות גזעניות וקיצוניות ברשתות חברתיות כ"שיטפוסטינג"<ref name=":0" /><ref></ref><ref></ref>. כתב האינדפנדנט אנדרו גריפין טען כי שיטפוסטינג הוא מעשה א-פוליטי בבסיסו, וכי מדובר ב"כלי שניתן ליישם אותו עבור מגוון מטרות ומשתמשים בו רבים: החל מהימין הקיצוני שתומך בטראמפ וכלה בקבוצות שמאל התומכות בברני סנדרס"<ref></ref>.

מאידך, יש הרואים בשיטפוסטינג התפתחות של Image macro וממים דומים<ref name=":3" /> ואף צורת אומנות חדשה ברשת. סם גרזס, כתב באתר Polygon, השווה את האלמנטים הסוריאליסטים וחסרי ההקשר של שיטפוסטים לזרם הדאדא באומנות, ומציין שמטרת התופעה היא "לבלבל את הקהל כל כך, עד שהם לא יכולים לעשות דבר מלבד לחייך או לצחוק".

== בתרבות הפופולרית ==
* אירוע הפייסבוק הקומי "מסתערים על אזור 51", שהפך ויראלי ב-2019, נוצר על ידי עמוד בשם "shitposting cause im in shambles" (אני עושה שיטפוסטינג כי אני הרוס) ותואר כשיטפוסט<ref></ref>.
* ברנטון טרנט, מבצע הטבח בכרייסטצ'רץ', תיאר עצמו כשיטפוסטר וכן פרסם את שידור מעשה הטבח בשידור חי באתר 8chan, המקבילה המתירנית של 4chan<ref></ref>.
* מלחין משחק הווידאו מיינקראפט, C418, מודה כי הוא "בהחלט אדם שהייתם קוראים לו... אממ, שיטפוסטר"<ref></ref>.

== ראו גם ==
* 4chan
* Reddit
* טרול (אינטרנט)
* מם אינטרנט

==קישורים חיצוניים==

== הערות שוליים ==

2021 12
קטגוריה:תרבות אינטרנט
קטגוריה:סלנג בשפה האנגלית
קטגוריה:תופעות אינטרנט
נח גורדון

נח גורדון (באנגלית: Noah Gordon; 11 בנובמבר 1926 – 22 בנובמבר 2021) היה סופר יהודי אמריקאי.

==ביוגרפיה==
גורדון נולד בווסטר שבמסצ'וסטס, ארצות הברית, בנם השני של רוברט ורוז גורדון, הוא נקרא על שם אביה של רוז, נח מלניקוף. בתקופת מלחמת העולם השנייה שירת בצבא ארצות הברית, למד רפואה ואז גילה משיכה לכתיבה ולמד גם עיתונאות. ב-1950 קיבל את התואר הראשון שלו בעיתונאות, ממנו המשיך לתואר שני בכתיבה יוצרת ובאנגלית.

לאחר נישואיו והולדת בנו הראשון ולאחר תקופת מגורים בניו יורק, עבר לבוסטון והשתקע בה. במשך שנים ארוכות התפרנס מעבודתו בבוסטון הראלד . רומן הביכורים שלו שבא אחרי סיפורים קצרים שפרסם בבמות שונות, היה ספרו "הרבי" (The Rabbi; בעברית בהוצאת לוין אפשטיין, תשכ"ט), שזכה להצלחה רבה מיד עם צאתו ועמד ברשימת רבי-המכר של הניו יורק טיימס במשך 26 שבועות ברציפות. הרומן עוסק בשלושה דורות של יהודים בארצות הברית מנקודת מבטו של הנכד, רב בכמה קהילות רפורמיות, למן ילדותו המוקדמת ועד לחייו הבוגרים.

ספרו "הרופא" (The Physician) שראה אור ב-1986, ראשון בטרילוגיה על משפחת קול, שושלת רופאים בדיונית, פרסם אותו מאוד באירופה, בעיקר בגרמניה ובאיטליה.

בשנת 2000 הוציא לאור את ספרו "אחרון היהודים" (The Last Jew, בעברית בהוצאת כתר, 2007), רומן היסטורי על חיי האנוסים תחת שליטת האינקוויזיציה הספרדית.

ספרו האחרון, "היינן" או "הקטלוני" (באנגלית: בשמות "The Winemaker" (היינן), "The Bodega" (הבודגה ). בגרמנית: "Der Katalane" ) מתרחש בין לנגדוק שבצרפת ובין כפר בדיוני בקטלוניה במחצית השנייה של המאה ה-19.

גורדון נפטר ב-22 בנובמבר 2021 בגיל 95 בבית האבות שבו התגורר בשנותיו האחרונות עם אשתו לוריין. הוא הניח אחריו שלושה ילדים.

==קישורים חיצוניים==
* 

* 
* אלכסנדרה קראפט, [https://www.stern.de/kultur/buecher/noah-gordon-im-interview--schreiben-war-eigentlich-immer-folter--3641016.html ריאיון עם נוח גורדון], באתר השבועון שטרן 

קטגוריה:סופרים יהודים אמריקאים
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אמריקאים שנולדו ב-1926
קטגוריה:אמריקאים שנפטרו ב-2021
סקרנוזאורוס

סקרנוזאורוס (שם מדעי: Secernosaurus; מילולית: "לטאה קטועה") הוא סוג של דינוזאור צמחוני ממשפחת ההדרוזאוריים אשר חי באמריקה הדרומית במשך הקרטיקון העליון לפני 82 עד 70 מיליון שנה מזמננו. הסוג תואר ב-1979 והתקיים בו מין אחד - Secernosaurus koerneri, כשמין נוסף הועבר לסוג קריטוזאורוס.

== מאפיינים ==
המאובנים של דינוזאור זה התגלו בתצורות "Los Alamitos Formation" ו-"Lago Colhué Huapí Formation" שבארגנטינה.

בעוד שאר ההדרוזאורים התגלו לאורך לאוראסיה, לרוב באסיה ובאמריקה הצפונית סוג זה נחשב לאורניתופוד היחיד שהתקיים בקרטיקון של גונדוונה, עד לגילוי הסוג וילינקווה (Willinakaqe), אשר כיום נחשב לטקסון מוטל בספק.

הממצאים שלו כללו רק שרידים קטועים של עצם השכם ואגן הירכיים וללא גולגולת, אך המבנה של השרידים דומה לזה של הדרוזאורים כמו האדמונטוזאורוס והקריטוזאורוס. 

הדינוזאור שהתגלה הגיע לאורך של 4 עד 5 מטרים אך כנראה שהשתייך לפרט צעיר, כך שפרטים בוגרים הגיעו לגודל כפול.

== בתרבות ==
דינוזאור זה הופיע בסדרה כוכב פרהיסטורי.

==קישורים חיצוניים==

קטגוריה:זאורולופיים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1979
ערב עם שי שטרן

ערב עם שי שטרן היא תוכנית אירוח ובידור ישראלית שמשודרת בכאן 11 החל מ-24 באפריל 2021 ואותה מנחה שי שטרן. בתוכנית, שטרן מארח אישים מפורסמים, כגון אמנים, פוליטיקאים, קומיקאים ועוד.<ref name=":0"></ref><ref></ref> בנוסף, בתוכנית מגוון פינות קבועות המסקרות בשפה הומוריסטית, צינית וביקורתית את הנורמות החברתיות במדינת ישראל ומציפות סוגיות חברתיות ואישיות מחיי היום-יום הישראלים. בין המשתתפים הדר לוי, אבי נוסבאום, יונה קפח, מתן חלק, אורי גוטליב, אורנה בנאי, מאיה בצלאל ודניאל סטיופין.

התוכנית משודרת מדי יום שישי בערב.
== היסטוריה ==
שי שטרן התחיל לשדר בערוץ עשר לאחר שעזב את ערוץ 2 בתוכנית אירוח אשר נקראה שי בשישי. התוכנית יצאה לאור ב-2013 וכללה 33 תוכניות, אך בעקבות מבצע צוק איתן, שי שטרן שידר את התוכנית במתכונת מיוחדת אשר נקראה שי בשידור. החל מ-18 בינואר 2019, התוכנית שודרה ברשת 13, והיא הסתיימה ב-19 במרץ 2021 כאשר שטרן החליט כי הוא עובר לשדר את התוכנית החדשה שלו "ערב עם שי שטרן", בכאן 11.<ref name=":0" />

== סקירת סדרה ==
הפרק הראשון שודר ב-24 באפריל 2021, העונה הסתיימה ב-.

== ביקורת ==
על הסדרה היו ביקורות חיוביות ושליליות. סמדר שילוני טענה בכתבה ב-ynet כי: "שי שטרן ממחיש שהשטיק שלו כבר לא רלוונטי. נראה שכרגע הוא מסתפק בלשבת מול המצלמה ולהתענג על היותו "מנחה". אבל אולי עדיין לא מאוחר מדי לעשות פה איזה רמונט?".<ref name=":1" />

נדב מנוחין מוואלה כתב: "למרות מעבר הדירה מרשת לכאן 11, אין הרגשה גדולה של רעננות בגרסה החדשה של התוכנית של שי שטרן. תוכנית הפתיחה לא הייתה מצחיקה במיוחד, מקורית במיוחד או מעניינת במיוחד, גם מבחינה הפורמט הטלוויזיוני וגם מבחינת התוכן".

== הערות שוליים ==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
יחסי ג'יבוטי–קניה

נשיא קניה אוהורו קניאטה (מימין) עם נשיא ג'יבוטי אסמאעיל עומאר גואלה בפסגה /של מדינות [[AMISOM בג'יבוטי, 2016]]
יחסי ג'יבוטי–קניה הם היחסים הדיפלומטיים והדו-צדדיים בין רפובליקת ג'יבוטי לרפובליקת קניה. שתי המדינות חברות באיחוד האפריקאי ובאומות המאוחדות.

== היחסים הדיפלומטיים ==
היחסים הדיפלומטיים בין ג'יבוטי לקניה החלו ב-27 ביוני 1977, מיד לאחר עצמאותה של ג'יבוטי.

נשיא ג'יבוטי, אסמאעיל עומאר גואלה, ביקר בקניה במאי 2018, ונשיאי המדינות חתמו על מספר הסכמים ביחד.

במאי 2021, נשיא קניה, אוהורו קניאטה, ביקר בג'יבוטי.

שתי המדינות חברות מייסדות של השוק המשותף של אפריקה המזרחית והדרומית.

== נציגויות דיפלומטיות ==
* לג'יבוטי שגרירות בבירה ניירובי.
* לקניה שגרירות בבירה ג'יבוטי.

==קישורים חיצוניים==
טיאניולונג

טיאניולונג (שם מדעי: Tianyulong; משמעות שמו: מהמילה "tiānyǔlóng", שמו של מוזיאון הטבע של שאנדונג טיאניו, בו נמצאים הממצאים של הדינוזאור) הוא סוג של דינוזאור ממשפחת ההטרודונטוזאוריים, אשר התקיים במשך היורה העליון שלפני 158.5 מיליון שנה מזמננו בסין.

דינוזאור זה התגלה בתצורות טיאג'ישאן בליאונינג שבצפון סין בשלד כמעט שלם שאורכו הגיע ל-70 ס"מ. המבנה שלו הזכיר מעט את ההטרודונטוזאורוס מדרום אפריקה אך הוא היה שונה במספר מאפיינים, ביניהם בראשו הגדול וזנבו וגפיו האחוריות הארוכים, בעוד הצוואר והגפיים הקדמיות היו קצרות ביחס למשפחתו. עקב מבנה שיניו שכללו ניבים מגודלים ושיניים אחוריות חדות, משערים שהיה אוכל כל.

דינוזאור זה היה בעל זקיקים בולטים מהעור של גבו, צווארו וזנבו מה שמעיד כנראה על כך שכוסה בנוצות.

גידול נוצות או זקיקי שיער אלה נדירים יחסית אצל בעלי אגן דמוי עוף ונפוצים יותר אצל התרופודים הקטנים, שגם הם נמצאו לאורך חפירות בסין. עם זאת כמה חוקרים סוברים שהגידול היה של שיער כשל כמה פטרוזאורים או אף בקשקשים שצמחו על עורם של כמה זאורופודים.

==קישורים חיצוניים==

קטגוריה:הטרודונטוזאוריים
קטגוריה:דינוזאורים שחיו ביורה עליון באסיה
קטגוריה:מאובני טקסונים שתוארו ב-2009
פרעה (בימי יוסף)

ח}}}} יוסף פותר החלומות במצרים, בציור מאת [[פטר פון קורנליוס משנת 1816 לערך. מוצג בגלריה הלאומית הישנה בברלין]]
פַּרְעֹה הוא דמות מקראית, פרעה מלך מצרים, שמלך בתקופת ירידתם של יוסף ואחיו למצרים.

הוא הכיר את יוסף לאחר שפתר את חלומותיו, ומינה אותו לתפקיד המשנה למלך.

יש אומרים שהוא אותו פרעה אשר שיעבד את בני ישראל.

== הכרותו עם יוסף ==
יוסף פותר את חלום פרעה, ציור מאת הצייר ה[[הולנדי, בן המאה ה-16, אנטוני ון מונטפורט]]

יוסף שהיה בנו האהוב של יעקב, נמכר לפוטיפר שר הטבחים במצרים והפך לראש ביתו. אולם, בעקבות עלילה שטפלה אשת פוטיפר עליו, הוא הושלך לבית האסורים.
הוא נשא חן בעיני שר בית הסוהר, שמינה אותו לשרת את שר האופים ושר המשקים, שנכלאו בשל רשלנות בהכנת מאכלי המלך. כאשר שניהם חלמו חלומות מוזרים, פתר להם יוסף את החלומות: שר האופים ייתלה, ואילו שר המשקים יקבל חנינה וישוב למשרתו, יוסף צדק בפתרונו ושר האופים נתלה, ושר המשקים חזר לשרת את פרעה. יוסף ביקש משר המשקים לזכור לו חסד ולשחררו מבית האסורים, אך שר המשקים שכח את יוסף.

לאחר שנתיים, פרעה חלם שני חלומות:

לפתרון החלומות פנה פרעה אל חרטומי מצרים וחכמיה, אך אלה לא מצאו פתרון. בעצת שר המשקים פנה פרעה אל יוסף, וזה הציע פתרון:

בעקבות הפתרון יוסף הציע לפרעה לאגור מזון בשנות השובע כדי שהארץ תוכל לשרוד בזמן הרעב. פרעה התפעל מהפתרון ומההצעה המעשית שבעקבותיו, ומינה את יוסף למשנה למלך, והפקיד אותו על ביצוע משימת אגירת המזון. יוסף ביצע בהצלחה את המשימה ואגר אוצרות מזון רבים, שאותם מכר לאחר מכן ליושבי מצרים.

== יחסו לבני ישראל ==
לאחר ירידת בני ישראל למצרים יוסף מודיע לפרעה שאביו ואחיו הגיעו למצרים ומסביר לפרעה שאחיו רועי צאן. לאחר שיחה בין אחי יוסף ופרעה, פרעה מזמין אותם להתיישב בארץ גושן.

אחר כך, יוסף מביא את יעקב אביו להפגש עם פרעה. יעקב מברך את פרעה על הזמנתו ופרעה שואל את יעקב לגילו. ברש"י מובא שברכו שיעלה נילוס לרגליו, לפי שאין מצרים שותה מי גשמים אלא נילוס עולה ומשקה, ומברכתו של יעקב ואילך היה פרעה בא אל הנילוס והוא עולה לקראתו ומשקה את הארץ<ref></ref>.

פרעה מתואר כמי שהתייחס בכבוד ובנדיבות לבני ישראל, אך לפי דעות מסוימות לאחר מות יוסף הוא שכח את חסדו של יוסף והתחיל לשעבד את בני ישראל.

== מותו ==
בתחילת ספר שמות, נכתב: , ועל משמעות פסוק זה מתקיימת מחלוקת בתלמוד בין רב לשמואל, לפי אחד מהם המלך החדש היה ופרעה שהיה בימי יוסף מת.
ולפי השני כוונת הפסוק היא שהמלך לא התחלף, אלא , ופרעה שהיה בימי יוסף הוא אותו פרעה ששיעבד את בני ישראל.

== ראו גם ==
*פרעה
*פרעה (בימי משה)
*מצרים העתיקה
=== זיהויו ההיסטורי ===
*פרעה (בימי משה)#זיהויו ההיסטורי
*יציאת מצרים במחקר#הפרעה של יציאת מצרים

== קישורים חיצוניים ==
* 
* שאול רגב, [http://www.biu.ac.il/JH/Parasha/miketz/reg.html חלומות ופתרונם] , באתר אוניברסיטת בר-אילן
* נחמה ליבוביץ, [http://www.nechama.org.il/pages/389.html חלום פרעה], באתר "גיליונות נחמה"
* יונתן גרוסמן, [http://www.etzion.org.il/vbm/archive/4-parsha/10miketz.php פתרון חלום פרעה], באתר ישיבת הר עציון
* צופיה מלר, [http://www.hofesh.org.il/freeclass/parashat_hashavua/08/03_miketz/1.html החלום ומשמעותו בסיפורי יוסף], באתר "חופש"

== הערות שוליים ==

קטגוריה:מלכי הגויים בתנ"ך
קטגוריה:פרעוני מצרים
קטגוריה:אישים בתנ"ך ששמם אינו מצוין
קטגוריה:אישים מצרים בתנ"ך
שיר בעברית

שיר בעברית הוא שיר שהפיקה האקדמיה ללשון העברית לכבוד יום העברית שחל בכ"א בטבת תשפ"ב (23 בדצמבר 2021). השיר נכתב על ידי עומר הברון (ג'ימבו ג'יי), שגם הלחין אותו יחד עם שי בן שושן. ביצעה את השיר להקת שלוה עם שילוב קטעי ספוקן וורד של המחבר.

== על השיר ==
השיר מציג את דובריה המגוונים של העברית: "את שעשית עלייה / מכל קצוות תבל / מהחי"ת הגרונית של אחי /
אל היידיש ששרה מלעיל", ומוסיף מילים זרות שבשימוש דובריה: "דוגרי" מערבית ו-Voilà מצרפתית. השיר מתאפיין בהומור, בהציגו שיחת כלבים המזכירה את טהרני השפה, ובהציגו "שף תימני שמוסיף גבינה בולגרית לסלט ואומר / Voilà – עכשיו הוא יווני!" שאלת סיווגם של עצמים כזכר או נקבה מוצגת באמצעות המילה "גרב", שהיא דוגמה לעצם שהוא זכר ונקבה.

להקת שלוה שמבצעת את השיר משלבת צעירים בעלי מוגבלויות, הסולניות בשיר הן ענאל כליפה ודינה סמטה, שתיהן לקויות ראייה. השיר פורסם בקליפ שצולם בתיאטרון החאן הירושלמי, בשדרות בן ציון בתל אביב ובמושב אודים. 

== יצירת השיר ==
בדצמבר 2021 פנתה האקדמיה ללשון העברית אל הברון בבקשה שיחבר שיר לכבוד העברית, שישקף את הססגוניות של השפה העברית העכשווית. הברון כתב לפני כן מספר שירים שעוסקים בשפה, בהם השיר "עשיתי" על הפועל שמחליף בשפה המדוברת שלל פעלים אחרים. האקדמיה חיברה בין הברון ללהקת שלוה, ויחד עם מנהל הלהקה שי בן-שושן נרקמה גרסה סופית של השיר<ref></ref>.

== קישורים חיצוניים ==

*[https://hebrew-academy.org.il/2021/12/16/שיר-בעברית/ שיר בעברית] באתר האקדמיה ללשון העברית
*

==הערות שוליים==

קטגוריה:שירים על השפה העברית
תוכנית פרגוואי

תוכנית פרגוואי הייתה יוזמה סודית מ-1969 בין ממשלת גולדה מאיר והממשל הדיקטטורי בפרגוואי, להעברתם ויישובם של 60,000 מתושבי עזה במדינה זו. התוכנית הייתה אחת מבין מספר תוכניות שנידונו בתקופה זו בגלל הצורך של קובעי המדיניות להפחית את האתגר הדמוגרפי שיצר כיבוש השטחים הנוספים, על אוכלוסיותם, במהלך מלחמת ששת הימים ב-1967. בעוד שדיוני "קבינט השטחים" עסקו בהצעות שונות בפומבי, פרטי התוכנית נתבררו רק לאחר פרסומו של פרוטוקול מישיבה שהתקיימה במאי 1969 על ידי ערן סיקורל בתוכנית השעה הלאומית ברשת ב' ששודרה באוגוסט 2020<ref name=":0"></ref>.

== נסיבות ותוצאות ==
ראש המוסד, האלוף צבי זמיר, העריך כי התוכנית בת ביצוע הודות ליציבות משטרו של הרודן הפשיסטי אלפרדו סטרסנר (שהיה בן לאב גרמני) ומצבה הכלכלי הרעוע של פרגוואי. הוא דיווח כי ממשלתה הסכימה להצעה לקלוט במשך כארבע שנים (לכל הפחות) כ-60 אלף ערבים (פלסטינים) מוסלמים, כל עוד הם "אינם קומוניסטים". בתמורה, ישראל נדרשה לממן את העלויות הכרוכות בהבאתם אל היעד. זמיר העריך כי עלות התוכנית במשך מספר שנים לאחר מכן תהיה כ-20 עד 30 מיליון דולר. הממשלה התחייבה לשלם לפרגוואי 350,000 בעבור קליטתם של 10,000 איש. מלבד הוצאות הנסיעה, כל נפש קיבלה כ-100 דולר לצורכי מחייה.

הסיבות להסתרת התוכנית, שכבר זוהתה בעבר עם אגף המבצעים של המוסד והוראה של לוי אשכול<ref name=":1"></ref>, קשורות בעמדתה הרשמית של מדינת ישראל בנוגע לרדיפת פושעים נאצים באמריקה הדרומית והבאתם למשפט. מדיניות כזו התקיימה עד 1968, אבל מ-1969, השנה בה נחתם ההסכם עם פרגוואי - מדינה בה התגוררו אז אלפי פושעים נאצים בחסות הממשלה, ובהם גם יוזף מנגלה<ref></ref> - הגיעה מדיניות זו לסיומה, כפי שמעידה ככל הנראה דחיית בקשתו של צייד הנאצים טוביה פרידמן לפעול ללכידת מנגלה. בראיון לטלוויזיה הגרמנית בשנות ה-80 אמר שגריר ישראל בפרגוואי, בנו (בנימין) רון, כי בכל פעם שביקש עזרה נאמר לו ש"תפקידו הוא לשמש דיפלומט ולא צייד נאצים"<ref name=":0" />.

התוכנית נחשבת לכישלון מבחינת הוצאתה לפועל. רק 30 פלסטינים היגרו במסגרתה לפרגוואי, ועד מהרה התרוששו. שניים מהם הגיעו לשגרירות ישראל באסונסיון כדי לתבוע כסף שטענו שלא שולם להם, ירו למוות במזכירת השגרירות משום שחשבו שהיא מתקשרת למשטרה, ופצעו עובדת נוספת<ref name=":1" />. במהלך המשפט טענו השניים כי פותו להגר מעזה לפרגוואי, וכי הובטח להם שישראל תסייע להם במציאת מקום עבודה ובלימוד ספרדית. הם יצאו לדרכם לאחר קבלת תעודות מסע, 25 דולר דמי כיס וכרטיסי טיסה מישראל דרך לונדון וריו דה ז'ניירו. בפרגוואי גילו כי הוליכו אותם שולל וההבטחות שניתנו להם לא קוימו<ref name=":1" />. ממשלת ישראל הטילה את האשמה על אנשי פת"ח, אבל הארגון הכחיש מעורבות. העסקה כולה בוטלה לבסוף<ref name=":0" />.

== ראו גם ==
*בעיית הפליטים הפלסטינים

== הערות שוליים ==

קטגוריה:1969 בישראל
דייוויד וולטרס

דייוויד לי וולטרס (באנגלית: David Lee Walters; ) הוא פוליטיקאי אמריקאי מאוקלהומה, איש המפלגה הדמוקרטית, שכיהן כמושל אוקלהומה ה-24 בשנים 1991–1995.

וולטרס נולד בקאנוט שבאוקלהומה. הוא היה מנהל מיזמים של המושל דייוויד בורן ואיש המנהל הצעיר ביותר שעבד במרכז ללימודי בריאות של אוניברסיטת אוקלהומה. הוא גם עבד בעסקי מקרקעין. כמושל, הגדיל וולטרס את המימון לחינוך, אך תקופת כהונתו עמדה בצילן של מחלוקות שהסתיימו בכך שהוא הודה בעבירת טוהר בחירות. הוא לא התמודד על כהונה שנייה כמושל, וב-2002 הוא נוצח במערכת הבחירות לסנאט של ארצות הברית. וולטרס משמש כמנהל הכללי של חברת Walters Power International.
==קורות חייו==
דייוויד וולטרס נולד ליד העיירה קאנוט שבאוקלהומה. ב-1969 הוא סיים את לימודי בבית הספר התיכון המקומי, ונבחר לשאת את הנאום מטעם הבוגרים בטקס הסיום. ב-1973 הוא סיים לימודי תואר בוגר אוניברסיטה בהנדסת תעשייה וניהול באוניברסיטת אוקלהומה, וב-1977 הוא סיים לימודי תואר מוסמך אוניברסיטה במנהל עסקים באוניברסיטת הארוורד.

וולטרס עבד כמנהל מיזמים בממשלו של מושל אוקלהומה דייוויד בורן וכעוזר לרקטור של המרכז למדעי הבריאות של אוניברסיטת אוקלהומה. בגיל 29 הוא היה איש המנהל הצעיר ביותר בהיסטוריה של האוניברסיטה. ב-1982 הוא הצטרף לקבוצת ברק, חברת מקרקעין מסחרית. ב-1984 הוא מונה כיושב ראש שותף של נציבות הרפורמה של המושל וב-1985 כנשיא חברת הנאמנות לרכוש האמריקאית.

==מושל אוקלהומה==
ב-1986 התמודד וולטרס מטעם המפלגה הדמוקרטית בבחירות למשרת מושל אוקלהומה, אך נוצח על ידי מועמד המפלגה הרפובליקנית הנרי בלמון, שנבחר לתקופת כהונה שנייה כמושל, לאחר שסיים את כהונתו הראשונה 20 שנה קודם לכן.

בנובמבר 1990 נבחר וולטר כמושל, לאחר שניצח ב-75 מתוך 77 מחוזות אוקלהומה. במהלך כהונתו כמושל הורחב מימון המדינה למערכת החינוך בכ-30 אחוזים, ואיגרות חוב שהונפקו בסכום של 350 מיליון דולר, שימשו למימון בנייה וחידוש בכל מוסדות החינוך הגבוה באוקלהומה.

בעת כהונתו, הואשם וולטרס בהפרת חוקי הבחירות בשל כך שהוא קשר קשר להסתיר תרומות בהיקף של 18,000 דולר על ידי ייחוסם לאדם אחר. בתום ההליכים, פנה וולטרס לתובעים כדי לדעת מה יידרש ממנו כדי לסיים את ההליך במהירות האפשרית. הושג הסכם שוולטרס יודה באשמה וישלם קנס, ובתמורה התיק שלו ייסגר תוך שנה. אף על פי שוולטרס טען לחפותו, הוא אמר שזה יהיה לטובת המדינה ולטובת משפחתו לסיים את הפרשה בהסדר טיעון. שנה לאחר מכן נמחק התיק הפלילי שלו. ב-1994 הוא לא התמודד על בחירה לכהונה שנייה, בציינו את הלחץ ואת הפרסום השלילי שהיו מנת חלקו כמי שכיהן במשרה ציבורית, ובין השאר הוא האשים את עצמו בהתאבדותו של בנו ב-1991.

ב-2002 התמודד וולטרס בבחירות על מושב בסנאט של ארצות הברית, אך נוצח על ידי הסנאטור המכהן ג'ים אינהוף.

==קישורים חיצוניים==

* [https://web.archive.org/web/20131105002138/http://digital.library.okstate.edu/encyclopedia/entries/W/WA012.html דייוויד וולטרס] באנציקלופדיה להיסטוריה ולתרבות של אוקלהומה 
* [https://www.okhistory.org/publications/enc/entry.php?entry=WA012 דייוויד וולטרס] באתר החברה ההיסטורית של אוקלהומה 

==הערות שוליים==

קטגוריה:מושלי אוקלהומה
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת אוקלהומה
קטגוריה:בוגרי בית הספר לעסקים של הרווארד
קטגוריה:אישי ציבור שהורשעו בדין
קטגוריה:אמריקאים שנולדו ב-1951
אנימנטרקס

אנימנטרקס (שם מדעי: Animantarx; מילולית: "מצודה חיה") הוא סוג של דינוזאור ממשפחת הנודוזאוריים שהתקיים במערב אמריקה הצפונית בתור הקרטיקון מלפני 104.46 מיליון שנה עד ל-98.37 מיליון שנה מזמננו. 

==מאפיינים==
האנימנטרקס התגלה בתצורות צדר מונטיין שביוטה ותואר למדע ב-1999 בידי החוקר היפני קנת׳ קרפנטר . הממצאים כללו חוליות צוואר וגב, לסת תחתונה ושרידים לא מזוהים מהגולגולת.

האנימנטרקס היה דינוזאור הרביוור ארבע-רגלי שהיה קרוב לאנקילוזאורוס אך היה קטן יותר וחסר "אלת זנב" כשל האנקילוזאוריים. עם זאת הוא היה מגונן בשריון לוחיות עליו בלטו מספר זיזים ארוכים וחדים ששימשו להגנה. הגולגולת העבה שלו הגיעה לאורך 25 ס"מ, כך שהדינוזאור עצמו הגיע לאורך ממוצע של 3 מטרים. הגולגולת הייתה עבה ודמתה מעט לגולגולת פכיצפלוזאוריים והלסתות היו שטוחות בעלות סוללת שיניים דקות שטחנו צמחייה עשבונית.

לא ברור לאיזה דינוזאור היה קרוב האנימנטרקס, אף שיש לו מאפיינים של בני משפחת הנודוזאוריים. במראהו הוא דמה מעט לגסטוניה או לאדמונטוניה.

==קישורים חיצוניים==

קטגוריה:נודוזאוריים
קטגוריה:דינוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1999
מימורפלטה

מימורפלטה (שם מדעי: Mymoorapelta; משמעות השם: "המגן של מיגת-מור") הוא סוג של דינוזאור צמחוני ממשפחת הנודוזאוריים שהתקיים במשך היורה העליון שלפני 155 עד 150 מיליון שנה מזמננו. הסוג כולל מין אחד - Mymoorapelta maysi. המימורפלטה היה נודוזאור קדום ביותר, בין הבודדים (לצד הגרגוילאוזאורוס) שהתקיימו ביורה ולא בקרטיקון.

המאובנים שלו נמצאו בתצורת מוריסון במערב קולורדו והוא תואר וסווג על ידי הפלאונטולוגים קנת' קרפנטר וג'יימס קירקלנד . את שמו הוא קיבל ממחצבות "מיגת-מור", בהם התגלה.

המימורפלטה היה אנקילוזאור קטן ממדים ארבע-רגלי שהגיע לאורך של 2.7 עד 3 מטרים, לגובה של 1 מטר בכתפיים ולמשקל של כ-200 ק"ג. בדומה למרבית האנקילוזאורים היה בעל לוחיות שריון אוסטאודרם לאורך גופו, היה בעל גפיים קצרות, גולגולת שטוחה וקשה ובלסתותיו החלשות היו סוללת שיניים קצרות שהתאימו לטחינת צמחייה.

הוא משתייך למשפחת הנודוזאוריים, אף שאיננו קרוב לדינוזאור כלשהו. בעבר השתייך לתת-המשפחה Polacanthidae, אך כיום נחשב לסוג ללא מקור במשפחה.

==קישורים חיצוניים==

קטגוריה:בעלי חיים שתוארו ב-1994
קטגוריה:טקסונים שתוארו בידי ג'יימס קירקלנד
קטגוריה:נודוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1994
רחמים שלום

רחמים שלום (נולד ב-20 בספטמבר 1957) היה כדורגלן, ששיחק בעמדות החלוץ והקישור ההתקפי ומאמן ישראלי. שלום זוהה בעיקר כקפטן קבוצת מכבי רמת עמידר, בה שיחק שנים רבות, היה קפטן ואחד מכוכבי הקבוצה מ-1980 ועד 1991 ובהמשך אף אימן אותה.

==קריירה==
רחמים שלום גדל במחלקת הנוער של הפועל רעננה והמשיך לשחק בקבוצת הבוגרים, ב-1977 החל לשחק בבית"ר ירושלים, ב-1978 החל לשחק עבור הפועל יהוד ושנה לאחר מכן עבר למכבי הרצליה ולאחר כשנה נוספת החל לשחק במכבי רמת עמידר שם הפך קפטן הקבוצה ושיחק עד פרישתו.

במהלך שירותו הצבאי כיכב שלום בקבוצת הנח"ל שהביסה קבוצות רבות במהלך אליפות צה"ל, במשחק מול נבחרת מרכז תובלה הבקיע, שלום שלושער וכך סיימה נבחרת מרכז תובלה את מקומה בתחרות בתוצאה 4–0.
בעקבות ביצועיו בנבחרת הנח"ל הפך שלום למבוקש בקרב קבוצות הליגה הלאומית<ref></ref>

באפריל 1979 העשיר שלום את מאזן קבוצתו בשתי נקודות ליגה חשובות, שהבטיחו סופית את מקומה של הפועל יהוד בליגה הלאומית כאשר הבקיע את שער הניצחון במשחק מול הפועל תל אביב.

ב-1991 החל שלום לאמן את מכבי רמת עמידר<ref></ref> ובהמשך את הפועל הרצליה, הפועל כפר קאסם ואת בית"ר רמת גן, אותה העלה לליגה ב' (כדורגל).

==לאחר הפרישה==
לאחר פרישתו מעולם הכדורגל כיהן כמנהל לוגיסטיקה ואחזקה בעיריית רמת גן ובינואר 2019 הפך חבר מועצת עיריית רעננה המכהן כמשנה לראש העיר וכממונה על פיתוח השכונות בעיריית רעננה.

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כדורגלני מכבי רמת עמידר
קטגוריה:כדורגלני הפועל רעננה
קטגוריה:כדורגלני בית"ר ירושלים
קטגוריה:כדורגלני הפועל יהוד
קטגוריה:מאמני כדורגל ישראלים
קטגוריה:מאמני מכבי רמת עמידר
קטגוריה:מאמני הפועל הרצליה
קטגוריה:מאמני מועדון ספורט כפר קאסם
קטגוריה:רעננה: כדורגלנים
קטגוריה:חברי מועצת העיר רעננה
קטגוריה:ישראלים שנולדו ב-1957
ארץ מריבה

ארץ מריבה (באנגלית: Up Country) הוא רומן מתח משנת 2002 מאת הסופר האמריקאי נלסון דה מיל. זהו הרומן השני בהשתתפות הגיבור פול ברנר.<ref name="nzh"></ref><ref name="nyt"></ref>

== תקציר העלילה ==
אחד הדברים האחרונים שרצה הסמל הבכיר פול ברנר לעשות הוא לחזור לעבוד בחטיבת החקירות הפליליות של צבא ארצות הברית, ארגון שהודה לו על שירותו המסור רב השנים בכך שאילץ אותו לצאת לפנסיה מוקדמת. אבל כשהבוס לשעבר שלו מזמין טובות בשווי הקריירה, פול מוצא את עצמו נאלץ לעשות את הדבר האחרון שאי פעם רצה – לחזור לווייטנאם.

המשימה שלו: לחקור רצח שהתרחש במהלך המלחמה, שלושים שנה לפני כן. אבל כמעט ברגע שהוא חוזר לווייטנאם, מדינה שעדיין רודפת אותו, הוא מגלה שיש בחקירה הזו הרבה יותר מרצח שנשכח. ברנר, לוחם לשעבר, שוב מוצא את עצמו בקרב על הישרדות כשהוא נכנס לעולם של שחיתות, שבו, בפעם השנייה בחייו, הוא אינו יכול להבחין בין חבר לאויב.<ref></ref>

== קישורים חיצוניים ==
* 
* 
* [http://nelsondemille.net/books/up-country/ ארץ מריבה] ב-NelsonDeMille.net
* [http://edition.cnn.com/TRANSCRIPTS/0202/17/sm.07.html תמליל] ריאיון עם המחבר ב-17 בפברואר 2002 עם CNN

==הערות שוליים==

קטגוריה:ספרי 2002
קטגוריה:ספרי מתח
קטגוריה:ספרי הרפתקאות ומסעות
קטגוריה:ספרי נלסון דה מיל
קטגוריה:ספרי הוצאת שלגי
תדירות אלל מינורי

תדירות אלל מינורי (מאנגלית: MAF - Minor allele frequency) היא התדירות בה מופיע האלל השני בשכיחותו באוכלוסייה נתונה. אללים מינוריים ממלאים תפקיד מפתיע בתורשה שכן וריאנטים מסוג זה המתרחשים רק פעם אחת, המכונים "סינגלטונים", מובילים לסלקציה משמעותית.<ref></ref>

פולימורפיזמים של נוקלאוטידים בודדים (SNPs) עם תדירות אללים מינורית של 0.05 (5%) או יותר, התגלו על ידי פרויקט HapMap.<ref></ref>

MAF נמצא בשימוש נרחב במחקרי גנטיקה של אוכלוסיות מכיוון שהוא מספק מידע המאפשר להבדיל בין וריאנטים נפוצים ובין וריאנטים נדירים באוכלוסייה. לדוגמה, מחקר משנת 2015 ריצף את הגנום של 2,120 תושבים מהאי סרדיניה. החוקרים סיווגו את הוריאנטים שנמצאו במחקר לשלוש קבוצות על פי ה-MAF שלהם. מן המחקר עלה כי וריאנטים נדירים (MAF < 0.05) הופיעו בתדירות גבוהה יותר באזורים מקודדים בגנום מאשר וריאנטים נפוצים (MAF > 0.05) באוכלוסייה זו.<ref></ref>

== פירוש נתוני MAF ==
# הצג את ההפניה של SNP לעניין, כדוגמה: rs429358, במסד נתונים (dbSNP או אחר).
# מצא קישור MAF/MinorAlleleCount.

MAF/MinorAlleleCount: C=0.1506/754 (1000 גנומים);<ref>[https://www.ncbi.nlm.nih.gov/projects/SNP/docs/rs_attributes.html National Center for Biotechnology Information: New SNP Attributes]</ref> כאשר C הוא האלל המינורי עבור הלוקוס המסוים הזה; 0.1506 הוא התדירות של אלל המינורי C (MAF), כלומר 15% מתוך מסד הנתונים של 1000 גנומים; ו-754 הוא מספר הפעמים ש-SNP זה נצפה באוכלוסיית המחקר.

== ראו גם==
* תדירות אללים

== הערות שוליים ==

קטגוריה:ביואינפורמטיקה
קטגוריה:גנטיקה
רעשים

"רעשים" הוא סינגל שהוקלט על ידי הזמר הישראלי אושר כהן בהשתתפות נועה קירל. את השיר הוציאה לאור ב-14 בדצמבר 2021 חברת התקליטים ארומה מיוזיק, כסינגל שלא מתוך אלבום.

== רקע ==
ב-12 בדצמבר 2021, יומיים לפני צאת השיר, חשף העיתונאי ערן סויסה כי קירל וכהן סיימו לעבוד על שירם המשותף. השיר נכתב בידי קירל וכהן, שגם הפיק את השיר. מילות השיר עוסקות בפרידה מבן-זוגה הקודם של קירל, יהונתן מרגי.

== הצלחה מסחרית ==
השיר הגיע למקום הראשון במצעד העברי של מדיה פורסט. בשבוע הראשון לצאתו הוא הגיע למקום הרביעי במצעד חמשת השירים המואזנים ביותר ביוטיוב ישראל, כשבראש המצעד נמצא "חורף באוטו" של עומר אדם. באותו השבוע היה לשיר המואזן ביותר בתחנות הרדיו הישראליות וזכה ל-153 השמעות. בשבוע השני ירד למקום הרביעי עם כ-115 השמעות.

== ביקורות ==
דור מאיר מועלם מאתר "Mako" ציין לטובה את מילות השיר ושילוב הקולות של הצמד. לטענתו, השיר שירת באופן "מצוין" את כהן, שלא זכה לפרסום לפני הוצאתו לאור. אולם הוא הוסיף כי השתתפותה של קירל בשיר הייתה מיותרת.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|14 בדצמבר 2021
|הזרמת מוזיקה • הורדה דיגיטלית
|ארומה
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אושר כהן
קטגוריה:שירי נועה קירל
קטגוריה:דואטים
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי נועה קירל
קטגוריה:שירים שהולחנו על ידי אושר כהן
קטגוריה:שירים שהולחנו על ידי נועה קירל
קטגוריה:שירים שהופקו על ידי אושר כהן
קטגוריה:שירים על כאב לב
קטגוריה:שירים על פרידה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת ארומה מיוזיק
מדליקה לי הכל

"מדליקה לי הכל" הוא סינגל שהוקלט על ידי הזמר הישראלי עדן חסון. את השיר הוציאה חברת התקליטים שרית הפקות, ב-26 באוקטובר 2021, כסינגל מתוך אלבום 2. השיר נכתב, הולחן והופק על ידי סתיו בגר.

== רקע ==
"מדליקה לי הכל" הוא שיתוף הפעולה השלישי בין בגר וחסון, לאחר שבגר כתב עבורו את השירים "אין יותר מועדונים" (2019) ו-"סיבובים" (2020). בניגוד לשאר שירי אלבום 2 של חסון, "מדליקה לי הכל" נכתב והופק על ידי בגר לבדו. הקלטת הסקיצה נעשתה כשהשניים עבדו על השיר "סיבובים".

== ביקורות ==
אתר האינטרנט "פרוגי" ציין לטובה את מנגינת השיר, וכתב כי יש ב"מדליקה לי הכל" את כל המרכיבים הדרושים להפקת להיט. מבקר המוזיקה הישראלי יוסי חרסונסקי העניק לשיר שניים וחצי כוכבי זהב מתוך חמישה וכתב שהשיר מורכב מהרבה אלמנטים שלא משתלבים טוב יחדיו.

==מיקומי שיא==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
|-
!עולם
|26 באוקטובר 2021
|הזרמת מוזיקה • הורדה דיגיטלית
|שרית הפקות
|-
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהולחנו על ידי סתיו בגר
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
נונאטאקי מקנאטיין

נונאטאקי מקנאטיין (באנגלית: Meknattane Nunataks) הם רכס נונאטאקים, באזור חוף אינגריד כריסטנסן, בארץ הנסיכה אליזבת, שבאנטארקטיקה.

הרכס כולל רכס מרכזי גדול, וכן מקבצים קטנים יותר לכיוון דרום ומזרח.

הנונאטאקים מצויים ממזרח לקרחון פולארפורשונג, בסמוך למקום בו הוא נשפך למדף הקרח פבליקיישנז.

== היסטוריה ==
הנונאטאקים מופו לראשונה בהתבסס על תצלומי אוויר שצולמו על ידי משלחת לארס כריסטנסן, שנערכה בעונת המחקר (הקיץ האנטארקטי) 1936 – 1937.

הנונאטאקים צולמו מהאוויר בשנית במהלך מבצע קפיצה לגובה (מבצע היי-ג'מפ) של צי ארצות הברית בעונת המחקר (הקיץ האנטארקטי) 1946 – 1947.

הגאולוג איי. ר. מקלאוד (I.R. McLeod), שהיה חבר במשלחת סקר מטעם משלחות החקר האנטארקטיות הלאומיות של אוסטרליה להרי הנסיך צ'ארלס, סקר שנערך בינואר 1969 וסקר את הנונאטאקים.

שמו של הרכס ניתן לו על ידי המשלחת שקראה לו "Meknattane" (משמעות השם "המצוקים האמצעיים").

== קישורים חיצוניים ==
* [https://geographic.org/geographic_names/antname.php?uni=9814&fid=antgeo_115 נתונים כלליים]
* [https://mapcarta.com/25621564 מפת אזור נונאטאקי מקנאטיין]

מקנאטיין
מקנאטיין
קלמן טבצ'ניק

הרב קלמן טבצ'ניק (1872–1951) היה רבה של קמיאנקה שבאוקראינה, ולאחר עלייתו לארץ ישראל עמד בראשות ישיבת אור זורח ביפו, וניהל את מלון אשל החדש בתל אביב.

==ביוגרפיה==
נולד בטולנה שבאוקראינה, בנם של דוד טבצ'ניק ורחל לבית פקר. קיבל חינוך תורני. בשנות ה-90 של המאה ה-19 נשא את חוה ברדיצ'בסקי בתו של רב העיירה דובובה הרב משה אהרן ברדיצ'בסקי ואחותו של הסופר מיכה יוסף ברדיצ'בסקי.

בשנת 1899, לאחר עזיבת הרב משה נחום ירושלמסקי את הרבנות בעיר קמיאנקה, התמנה הרב טבצ'ניק תחתיו כרב העיר. לאחר כמה שנים, עבר להתגורר באודסה.

בשנת 1920 עלה לארץ ישראל והתיישב תחילה בירושלים. לאחר מכן, עבר להתגורר בתל אביב. במשך שנתיים כיהן כראש ישיבת אור זורח ביפו ובהמשך ניהל את מלון "אשל החדש" ששכן ברחוב אלנבי פינת רחוב הירקון בתל אביב.

נפטר בשנת 1951, בגיל 79, ונקבר בבית הקברות נחלת יצחק.<ref></ref>

==משפחתו==

בנו הוא האדריכל יהושע צבי (גרישה) טבצ'ניק, שבשנת 1921 תכנן את שכונת נורדיה בתל אביב. בשנת 1924, לאחר שהפסיד ליהודה מגידוביץ במכרז על משרת אדריכל עיריית תל אביב, ירד לארצות הברית.

בתו נעמי נישאה לאלכסנדר פלאי, מנהל הוצאת מסדה.

==קישורים חיצוניים==
* [https://www.geni.com/people/R-Kalman-Ben-David-Tabachnik/6000000004267942466 R' Kalman Ben-David (Tabachnik)], באתר Geni

==הערות שוליים==

קטגוריה:רבנים אוקראינים
קטגוריה:תל אביב-יפו: רבנים
קטגוריה:מלונאים ארץ-ישראלים
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1872
קטגוריה:ישראלים שנפטרו ב-1951
הלילה שלך

הלילה שלך הוא שיר של הזמר הישראלי שמעון בוסקילה. השיר יצא לאור תחת הוצאת חברת הליקון ב-10 בנובמבר 2021. ב-5 בדצמבר 2021 השיר הגיע למקום הראשון במצעד הישראלי של מדיה פורסט.

== רקע והרכב ==

בשונה מהרוב המכריע של שיריו של בוסקילה, מילות השיר לא נכתבו על ידו, אלא על ידי הפזמונאי אבי אוחיון והזמר-יוצר חנן בן ארי.<ref name=":0"></ref> בוסקילה הלחין את השיר.

בוסקילה סיפר כי בן ארי כתב את השיר בהשראת בת זוגו של בוסקילה, יפעת.<ref name=":1"></ref>

השיר הוא שיר קצבי עם השפעות מוזיקה לטינית וטרופית.<ref name=":0" /><ref name=":1" />

== וידאו קליפ ==
הווידאו קליפ לשיר יצא בסמוך לצאת השיר ובוים על ידי ירין אהרונוף. בקליפ משתתפים השחקנים עומר גול ושני שמול.<ref></ref> הקליפ מציג את שמעון בוסקילה מבצע את השיר עם להקתו בעוד זוד צעיר ומאוהב רוקד לצליליו ברגעים זוגיים שונים.<ref></ref>

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי שמעון בוסקילה
קטגוריה:שירים בעברית
קטגוריה:שירי לפידים
קטגוריה:שירים על לילות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
רצח עלי אל-חטיב ומרים סלמן ראשיד

רצח עלי אל-חטיב ומרים סלמן ראשיד התרחש ב-7 בנובמבר 1990, ובו נרצחו ביריות שניים מתושבי הכפר לובאן א-שרקיה שבמחוז שכם. 

ב-7 בנובמבר 1990, בשעה שש בבוקר, נכנס לכפר לובאן א-שרקיה רכב מסוג פיג'ו 404 עם לוחיות רישוי ישראלית, ומתוכו נורו יריות מרובה M-16. תחילה נורה למוות עלי אל-חטיב, בן 65, שרכב על חמורו בדרכו למסיק זיתים. מיד אחריו נורתה למוות מרים סלמן ראשיד, בת 60, שעמדה בפתח ביתה. הרכב עזב את הכפר בנסיעה מהירה לכיוון ההתנחלות עלי. 

המשטרה חשדה שהרצח בוצע כמעשה נקם על רציחתו של מאיר כהנא יום לפני כן, ועצרה את פעיל "כך", תושב ההתנחלות כפר תפוח, בן-ציון גופשטיין, כחשוד ברצח. נחקרו במשטרה גם אמו ורעייתו וכן תלמיד בישיבת הרעיון היהודי, ונלקחו לבדיקה כל כלי הנשק שבכפר תפוח. ב-12 בנובמבר 1990 נעצר פעיל "כך" נוסף, דוד אקסלרוד, בחשד שסייע לרצח והעלים ראיות. גופשטיין ואקסלרוד נחקרו על ידי השב"כ והיחידה הארצית לחקירת פשיעה חמורה של משטרת ישראל וניצלו את זכות השתיקה, וב-18 בנובמבר 1990 שוחררו בשל חוסר ראיות מספיקות. בנימין זאב כהנא, בנו של מאיר כהנא, נחקר פעמים אחדות בעניין זה. 

הרצח מעולם לא פוענח.

==קישורים חיצוניים==
* [https://www.btselem.org/sites/default/files/sites/default/files2/kypt_hkhvq_shl_zrkhym_yshrlym_bshtkhym.pdf#page=68 אכיפת החוק על אזרחים ישראלים בשטחים], באתר "בצלם", מרץ 1994, הפרק "מוחמד אל-ח׳טיב ומריאם סוליימאן בשיר חסן", עמ' 68

==הערות שוליים==

קטגוריה:יהודה ושומרון
קטגוריה:מקרי רצח בלתי מפוענחים
קטגוריה:1990 בישראל
דייוויד טווה

דייוויד טקלו טווה (באנגלית: David Teklo Tweh; נולד ב-25 בדצמבר 1998 במונרוביה שבליבריה) הוא כדורגלן ליברי המשחק בעמדת הקשר בהפועל כפר סבא.

== קריירת מועדונים ==
טווה החל את הקריירה המקצוענית שלו במספר מועדונים מליגת העל הליברית.

ב-25 במרץ 2019 חתם טווה באנרגטיק מינסק מליגת העל הבלארוסית, במדיה ערך 43 הופעות ליגה והבקיע שבעה שערים.

ב-10 ביולי 2020 חתם בדינמו ברסט, גם היא מליגת העל הבלארוסית, במדיה שיחק במשך חצי עונה והבקיע שער אחד ב-12 הופעות ליגה.

ב-1 בינואר 2021 חתם טווה ברוך ברסט מליגת העל הבלארוסית.

ב-9 בינואר 2022 חתם בהפועל נוף הגליל. בינואר 2024 חתם בהפועל כפר סבא.

== קריירה בינלאומית ==
ב-15 בנובמבר 2016 ערך טווה את הופעת הבכורה שלו בנבחרת ליבריה, בהפסד 0–1 לנבחרת קניה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני דינמו ברסט
קטגוריה:כדורגלני נבחרת ליבריה
קטגוריה:ליברים שנולדו ב-1998
AccessiBe

אקססיבי (באנגלית: AccessiBe) היא חברת תוכנה ישראלית-אמריקאית, המפתחת תוכנה להנגשת אתרי אינטרנט באמצעות בינה מלאכותית.

החברה מעסיקה כ-100 עובדים ומספקת שירותים ללקוחות ברחבי העולם. משרדיה הראשיים נמצאים בתל אביב, ישראל.

== היסטוריה ==
אקססיבי הוקמה בשנת 2018, על ידי דקל סקופ, גל ויזל ושיר אקרלינג, במטרה לפתח תוכנה להנגשת אתרי אינטרנט לאנשים עם מוגבלויות באמצעות בינה מלאכותית<ref></ref><ref></ref>.

בחודש מאי 2020, גייסה החברה כ-12 מיליון דולר בסבב גיוס סדרה A<ref></ref><ref></ref><ref></ref>.

בחודש פברואר 2021, סגרה את סבב הגיוס שלה עם סכום של כ-28 מיליון דולר<ref></ref><ref></ref>.

בחודש יולי 2021, רכשה את חברת Routier וגייסה לשורותיה את מייסדי החברה גל ברקת וניב פנסו לתפקידי הנהלה<ref></ref>.

בחודש אוגוסט 2021, שחררה החברה את accessFlow, פלטפורמה לבדיקות נגישות ואת accessCampus המשמש כמרכז למידה למפתחים, מעצבים ומנהלי מוצר<ref></ref>.

בחודש ספטמבר 2021, פתחה החברה את משרדיה במנהטן, במטרה להכפיל את כמות העובדים<ref></ref><ref></ref>.

== ראו גם ==

* נגישות ישראל
*נגישות השירות
*הנגשה קוגניטיבית

== קישורים חיצוניים ==

* 

* [https://finder.startupnationcentral.org/company_page/accessibe פרופיל החברה באתר Stratup Nation Central]
* [https://il.pcmag.com/start-ups-strtpym/33192/accessibe-startap-yshraly-btkhvm-hngyshvt-hayntrntyt סטארטאפ ישראלי בתחום הנגישות האינטרנטית], באתר PCMag
* [https://www.israelhayom.co.il/mumlazim/article/3398081 חברת הסטארט אפ הישראלית שעוסקת בהנגשת אתרים לאנשים עם מוגבלויות], באתר ישראל היום

== הערות שוליים ==

קטגוריה:חברות תוכנה ישראליות
קטגוריה:תל אביב-יפו: חברות
קטגוריה:נגישות
קטגוריה:ישראל: חברות שהוקמו ב-2018